b'\n_START_ARTICLE_\nRick Ross\n_START_SECTION_\nArestul\n_START_PARAGRAPH_\nRick Ross a fost arestat de poli\xc8\x9bia din Miami \xc3\xaen ianuarie 2008, pentru de\xc8\x9binere de arme de foc,iar la aceast\xc4\x83 acuza\xc8\x9bie a mai fost ad\xc4\x83ugat\xc4\x83 una mai veche, de posesie de droguri.\n_START_SECTION_\nLeg\xc4\x83tura cu Foxy Brown\n_START_PARAGRAPH_\nLa sf\xc3\xa2r\xc8\x99itul lunii iunie 2008 au ap\xc4\x83rut zvonuri conform c\xc4\x83rora Rick Ross ar avea o rela\xc8\x9bie cu colega sa de breasl\xc4\x83, Foxy Brown. Pe coperta revistei \xe2\x80\x9eHip Hop Weekly\xe2\x80\x9d din iulie 2008 apar cei doi \xc3\xaempreun\xc4\x83. \xc3\x8ens\xc4\x83 Ross a declarat c\xc4\x83 \xc3\xaen prezent nu este implicat \xc3\xaen nici o rela\xc8\x9bie.\n_START_SECTION_\nProcesul\n_START_PARAGRAPH_\n\xc3\x8en august 2008, animatorul de pe YouTube, DJ Vlad, l-a ac\xc8\x9bionat \xc3\xaen instan\xc8\x9b\xc4\x83 pe Ross, pentru acuza\xc8\x9bia de atac,avans\xc3\xa2nd suma de 4 milioane de dolari drept desp\xc4\x83gubiri. Vlad sus\xc8\x9bine c\xc4\x83 i s-a organizat o ambuscad\xc4\x83 la premiile Ozone din Houston, Texas. \xc3\x8en urma acestei ambuscade s-a ales cu multiple contuzii \xc8\x99i cu un genunchi r\xc4\x83nit.Imediat dup\xc4\x83 acest eveniment au ap\xc4\x83rut pe internet diferite poze de la locul incidentului..\n_START_SECTION_\nGardianul Rick Ross\n_START_PARAGRAPH_\n\xc3\x8en iulie 2008, site-ul The Smoking Gun a publicat asigurarea social\xc4\x83 a lui Rick Ross, f\xc4\x83c\xc3\xa2nd cunoscut\xc4\x83 una dintre slujbele lui Ross de la \xc3\xaenceputul anilor \xe2\x80\x9990, aceea de gardian la o \xc3\xaenchisoare din Florida. Odat\xc4\x83 cu aceste dezv\xc4\x83luiri a fost dat\xc4\x83 publicit\xc4\x83\xc8\x9bii \xc8\x99i o fotografie doveditoare. Ini\xc8\x9bial Ross a negat aceste dovezi,  dar ulterior a recunoscut c\xc4\x83 toate informa\xc8\x9biile sunt adev\xc4\x83rate.\n_START_SECTION_\nConflictul cu 50 Cent\n_START_PARAGRAPH_\nRick Ross a \xc3\xaenceput scandalul cu 50 Cent deoarece a presupus c\xc4\x83 acesta l-ar fi privit cu sub\xc3\xaen\xc8\x9beles la premiile BET. Totu\xc8\x99i, 50 Cent a declarat c\xc4\x83 nici m\xc4\x83car nu l-a v\xc4\x83zut acolo pe Rick Ross. La sf\xc3\xa2r\xc8\x99itul lunii ianuarie o pies\xc4\x83 intitulat\xc4\x83 \xe2\x80\x9eMafia Music\xe2\x80\x9d a lui Rick Ross, s-a scurs pe internet. \xc3\x8en pies\xc4\x83 ap\xc4\x83reau mai multe versuri care p\xc4\x83reau s\xc4\x83 \xc3\xael aib\xc4\x83 ca \xc8\x9bint\xc4\x83 pe 50 Cent. C\xc3\xa2teva zile mai t\xc3\xa2rziu, 50 Cent a lansat \xc8\x99i el piesa \xe2\x80\x9eOfficer Ricky (Go Head, Try Me)\xe2\x80\x9d , drept r\xc4\x83spuns la piesa lui Ross. _NEWLINE_La \xc3\xaenceputul lunii februarie, 50 Cent a realizat un videoclip pe care l-a postat pe Youtube. Acolo o intervieveaz\xc4\x83 pe \xe2\x80\x9eTia\xe2\x80\x9d, mama unuia dintre copiii lui Rick Ross. Ea declar\xc4\x83 c\xc4\x83 Ross a fost gardian \xc8\x99i c\xc4\x83 \xc8\x99i-ar fi construit cariera pe minciuni. Pe data de 5 februarie 2009, The Game, cu care 50 Cent are o ceart\xc4\x83 mai veche, a sunat la postul de radio KUBE 93 din Seattle \xc8\x99i ia luat ap\xc4\x83rarea, declar\xc3\xa2nd c\xc4\x83 lucrurile nu stau prea bine pentru Rick Ross. Oricum, The Game s-a oferit s\xc4\x83 \xc3\xael ajute pe Rick Ross s\xc4\x83 ias\xc4\x83 din aceast\xc4\x83 situa\xc8\x9bie._NEWLINE_\xc3\x8en albumul s\xc4\x83u \xe2\x80\x9eDeeper Than Rap\xe2\x80\x9d, Ross face referire la 50 \xc3\xaen c\xc3\xa2ntecul \xe2\x80\x9eIn Cold Blood\xe2\x80\x9d. A fost realizat \xc8\x99i un videoclip pentru aceast\xc4\x83 pies\xc4\x83,\xc3\xaen care este portretizat\xc4\x83 \xe2\x80\x9e\xc3\xaenmorm\xc3\xa2ntarea\xe2\x80\x9d carierei lui 50 Cent. _NEWLINE_\xc3\x8en martie, 50 Cent lanseaz\xc4\x83 o caset\xc4\x83 XXX pe internet, \xc3\xaen care actri\xc8\x9ba principal\xc4\x83 este una din mamele copiilor lui Rick Ross. Filmarea este f\xc4\x83cut\xc4\x83 de un b\xc4\x83rbat, altul dec\xc3\xa2t Ross, iar femeia a fost identificat\xc4\x83 drept \xe2\x80\x9eBrooke\xe2\x80\x9d de tatuajul \xe2\x80\x9eDouble R\xe2\x80\x9d de pe pieptul ei. Pe toat\xc4\x83 durata film\xc4\x83rii, 50 Cent face comentarii la adresa lui Ross.\n_START_SECTION_\nOchelarii de soare Louis Vuitton falsifica\xc8\x9bi\n_START_PARAGRAPH_\nNum\xc4\x83rul din mai 2009 al revistei XXL l-a prezentat pe Rick Ross pe copert\xc4\x83 cu titlul \xe2\x80\x9eRick Ross Up in Smoke\xe2\x80\x9d \xc8\x99i purt\xc3\xa2nd o pereche de ochelari de soare falsifica\xc8\x9bi, marca Louis Vuitton. Un purt\xc4\x83tor de cuv\xc3\xa2nt pentru firm\xc4\x83 a contactat revista \xc8\x99i a declarat c\xc4\x83 acei ochelari purta\xc8\x9bi de Rick Ross erau contraf\xc4\x83cu\xc8\x9bi.  _NEWLINE_Dup\xc4\x83 acest incident, se afl\xc4\x83 c\xc4\x83 de fapt acei ochelari erau originali, \xc3\xaens\xc4\x83 erau modifica\xc8\x9bi de c\xc4\x83tre Jack Bernstein \xe2\x80\x9eThe Sunglass Pimp\xe2\x80\x9d. Firma Louis Vuitton se afl\xc4\x83 acum \xc3\xaen proces cu Jack Bernstein pentru modificarea m\xc4\x83rcii \xc8\x99i v\xc3\xa2nzarea f\xc4\x83r\xc4\x83 permisiune .'